The One That Got Away (երգ)

The One That Got Away, ամերիկյան երգչուհի Քեթի Փերրիի երգն է իր երրորդ ստուդիային ալբոմի՝ Teenage Dream (2010)-ի համար։ Երգի պրոդյուսերներն են Դր․ Լյուքը և Մաքս Մարտին, որոնց հետ երգի ստեղծմանը մասնակցել է նաև Քեթի Փերրին։ Այս երգը միջին տեմպով փոփ բալլադ է կորցրած սիրո մասին։ Այն պարունակում է նաև Radiohead խմբին նմանվող հատվածներ, ինչպես նաև Ջոննի Քեշի և Ջուն Քարթեր Քաշի հարաբերություհը՝ ցույց տալու հարաբերությունների ուժեղությունը։ Երգը հիմնականում քննադատների կողմից դրական գնահատականի է արժանացել, ովքեր հաճոյախոսել են Քեթթիի սարսափելի տոնին։ Երգը հրապարակվել է 2011 թվականի հոկտեմբերին Capitol Records-ում՝ որպես ալբոմի 6-րդ սինգլ։
«The One That Got Away»-ը հասավ երրորդ հորիզոնականին Billboard Hot 100, իսկ ալբոմը դարձավ 53 տարվա պատմության մեջ յոթերորդը, որ ամենաքիչը 6 անգամ հայտնվեց թոփ տասում։ Երգը Բիլլբորդի Hot Dance Club Songs-ում, Adult Top 40-ում և Mainstream Top 40 charts-ում հասավ գագաթնակետին։
Երգի հիման վրա տեսահոլովակի ստեղծման աշխատանքները ղեկավարել է Ֆլորիա Սիգիսմոնդին, պրեմիերան կայացել է 2011 թ․ նոյեմբերին, այնտեղ խաղում է դերասան Դիեգո Լունան։ Ռեփեր B.o.B-ի կողմից արված օրիգինալ ռեմիքսը հրապարակվեց 2011 թ․ դեկտեմբերի 20-ին։ Պաշտոնական ակուստիկ տարբերակը հրապարակվեց 2012 թ․ հունվարի 16-ին․ այս տարբերակը ներառվեց Teenage Dream: The Complete Confection edition-ում։ Երգի քովերներ են արել բազմաթիվ արտիստներ՝ ներառյալ Ռիչարդ Մարքսը, Ջորդան Փրուիթթը և Սելենա Գոմեսը։


== Ստեղծման հիմքը ==
2011 թվականի սեպտեմբերի 13-ին Նյու Յորքի Irving Plaza-ն և Capitol Records-ը հայտարարեցին Billboard-ին, որ The One That Got Away երգը կլինի Teenage Dream ալբոմի 6-րդ սինգլը։ Փերրին այս առիթով ասաց․

Capitol Records-ը հայտարարեցին, որ իրենք երգը չեն հրապարակում առաջին հորիզոնականին հասնելու և Hot 100-ում ընդգրկվելու համար, այլ երգը պարզապես շատ սիրված է Քեթթիի կողմից։ 2011 թ․ սեպտեմբերի վերջին Փերրին իր թվիթերյան էջում գրեց․ «The One That Got Away... Այն ստացվում է»՝ սինգլի պաշտոնական աշխատանքներից մի լուսանկարի հետ։ Նկարում վարդագույն մազերով Քեթթի Փերին էր՝ վերև նայելով և հագին սկավառակի ձևով զգեստ։ Նկարը ստեղծում է 1970-ական թվականների տպավորություն՝ իր ռետրո ոճով։


== Ստեղծումը ==
Երգի, որ սկզբում կոչվում էր "In Another Life", պրոդյուսերներն են Դր․ Լյուքը և Մաքս Մարտինը, ում հետ համահեղինակ է նաև երգչուհին։ Այն միջին տեմպով փոփ բալլադ է՝ մի մաժոր գամմայում և 134 զարկ/րոպե տեմպով։ Ջոաննա Հոլքոմբեն Yahoo! Music-ից գրեց, որ երգը առաջին սիրո մասին է։ Լիհ Գրինբլաթը Entertainment Weekly-ից ասաց, որ երգը «միջին տեմպով երգ է՝ ամառային հետավագդպրոցյա սիրո մասին»։ Մայքլ Մուդը Spin թերթից ասաց, որ երգը ալբոմի հիթն է և հիշեցնում է Քեթթիի՝ որպես երգ գրողի կարիերան L.A.'s Hotel Café-ում։ Երգը հիմնված է E–G♯m–C♯m–A ակորդային համադրության վրա, և Փերրիի ձայնը տեղափոխվում է B3-ից մինչև E5։ Քիթթի Իմփայրը նկատել է, որ Քեթթիի վոկալն ամբողջ երգի ընթացքում հիանալի է, և որ Radiohead-ին և Ջոնի Քեշին անդրադաձերն անսպասելի էին։ Ռոբ Շեֆֆիլդը Rolling Stone-ից նշել է, որ երբ Փերրին երգում է 'I was June, and you were my Johnny Cash,', դա հնչում է այնպես, ասես նա մտածում է ֆիլմի հոլիվուդյան տարբերակի մասին։


== Քննադատական արձագանքը ==
The One That Got Away երգը շահեց քննադատների համակրանքը։ Քերրի Մեսոնը Billboard-ից երգը նկարագրեց որպես «գրավիչ», այն շատ ավելի լավն էր քան Փերրիի նախորդ՝ One of the Boys ալբոմի ցանկացած երգ։ Նմանապես, Քիթթի Իմփայրը ասաց, որ Քեթթին իրեն ավելի հարմար է զգում այս ռոմանսային երգում։ Նմանատիպ կարծիք հայտնեց նաև գրեգ Քոթը Chicago Tribune-ից, ով նշեց, որ Քեթթին ավելի ներառված է հնչում ալբոմի ավելի լուրջ երգերում, ինչպիսին է The One That Got Away-ը"։ Ինչևէ, նա ավելացրել է, որ սա նույնն է, ինչ Քեթթին փորձեր համադրել երիտասարդների ամառային եռանդը մեծահասակների լրջության հետ։ Լիհ Գրինբլեթը Entertainment Weekly-ից բավարարվաց չէր երգի ընտրությունից որպես 6-րդ սինգլ՝ նշելով, որ ալբոմում ավելի լավ երգեր էլ կային, որ կարող էին նրա փոխարեն ընտրել դրա փոխարեն։ Ռոբերտ Քոփսին Digital Spy կայքից երգը պարգևատրեց 5 աստղից 4-ով և ասաց։


== Տեսահոլովակը ==


=== Հիմքը ===
Փերրին տեսահոլովակի համար սկսել է նկարահանվել 2011 թվականի սեպտեմբերի 30-ին։ Նկարահանումներն ավարտվել են հոկտեմբերի 2-ին։ Վիդեոն նկարահանվել է Լիմա նստավայրում՝ Կալաբասասում՝ Լոս Անջելեսին մոտ մի քաղաքում տեղակայված մի տանը։ Մեքսիկացի դերասան Դիեգո Լունան խաղում է Փերրիի ընկերոջ դերը հոլովակում։ Տեսահոլովակի ռեժիսորն է Ֆլորիա Սիգիսմոնդին, ով նախկինում ստեղծել էր նաև "E.T."-ի տեսահոլովակը։ Պրեմիերան տեղի է ունեցել 2011 թվականի նոյեմբերի 11-ին։
2011 թվականի նոյեմբերի 4-ին հրապարակվեց հոլովակի թրիլերը՝ Սթիվ Նիքսի ստեղծմամբ։ Նիքսը ցույց է տալիս ծեր կնոջ ձայնը, որ խոսում է իր անցյալի մասին և տենչում գեթ մեկ օրով հետ գնալ։ Հոլովակում տեսարաններ կան, որտեղ նա և իր նախկին ընկերը վիճում են, ինչպես նաև տեսարաններ նրանց սիրո պատմությունից։ Ապա նրան տեսնում են որպես նոստալջիկ ծեր կին՝ կանգնած հեռուն նայելիս։ Տեսահոլովակի յոթրոպեանոց ընդարձակ տարբերակը հրապարակվեց 2011 թվականի նոյեմբերի 11-ին։ 2015 թվականի հունիսի տվյալներով հոլովակը youtube-ում ունի ավելի քան 310 միլիոն դիտում։


== Համառոտ բնութագիրը ==
Տեսահոլովակը սկսվում է ծեր կնոջ՝ Փերրիի տեսարանով։ Նա հագել է սպիտակ երկար զգեստ և քայլում է ժամանակակից տանը։ Այստեղ նա անտարբեր քայլում է ամուսնու կողքով՝ ցույց տալով, որ նրանց ամուսնության հիմքում սերը չէ։ Մինչ իր համար մի բաժակ սուրճ է եփում՝ իր ներկա իրավիճակից շատ դժգոհ, սկսում է մտածել իր գունավոր անցյալի մասին, երբ երգը սկսվում է․ նրա երիտասարդ ես-ն է և նրա ընկերը՝ Լունան։ Հենց որ սկսվում է երգը, ուրախ աղջիկն ու տղան նկարում են միմյանց դիմանկարները՝ թեթև հագնված, պարում են խնջույքում, դաջվածքներ անում։
Երբ կինը հիշում է իր ու ամուսնու ննջասենյակում նստած, երիտասարդ ինքը ու իր ընկերը վիճում են, ընկերը զայրացած դուրս է գալիս և հեռանում։ Նրա երիտասարդ ես-ը հայտնվում է ծեր ես-ի ննջարանում, և նրանք միասին երգում են։ Նրանք երկուսն էլ լաց են լինում՝ տեսնելով, թե ինչպես է հեռանում սիրելին։ Նույն պահին ներկայում ծեր կինը դուրս է գալիս ավտոտնակից՝ վարելով նույն տիպի մեքենա, ինչ վարում էր իր երիտասարդ ընկերը։
Արագ վարելու ընթացքում աղջկա ընկերը չի կարողանում շրջանցել ժայռը և ավտովթարի է ենթարկվում ու մահանում, մինչդեռ երիտասարդ Փերրին նույնպես «մահանում» է՝ հավանաբար ներկայացնելով գունավոր հոգու մահը։ Երգի վերջում լսում ենք մեքենայի ջարդվելու ձայները։ Մինչ հնչում է Ջոնի Քեշի քովերը "You Are My Sunshine" երգի համար, ծեր կինը մեքենայով գնում է այն վայրը, որտեղ մահացել է ընկերը։ Նա կանգնում է ժայռի ծայրին և ցանկանում նետվել, երբ հանկարծ տեսնում է ընկերոջը։ Նրանք բռնում են ձեռքերը՝ ցույց տալով համընկնող դաջվածքները։ Երբ ծեր կինը վերադառնում է իրականություն, Ջոնի Քեշի երաժշտությունը հանկարծակի կանգ է առնում, և ընկերն անհետանում է։ Հանկարծակիի գալով, կինը հետ է քայլում և լուռ հեռանում ժայռից, իսկ պատկերը աստիճանաբար սևանում է։


== Երգը շքերթներում ==
2011 թ․ հոկտեմբերի 16-ին՝ շաբաթվա վերջին, երգն առաջին անգամ մտավ Billboard Hot 100՝ 94-րդ հորիզոնականով։ 6-րդ շաբաթում այն մտավ թոփ 10՝ այդպիսով Teenage Dream-ը դարձնելով Բիլլբորդի 53-ամյա պատմության մեջ այն յոթ ալբոմներից մեկը, որոնց երգերից վեցը հայտնվել են թոփ 10-ում։ Դեկտեմբերի 24-ին երգը մտավ թոփ 5՝ ալբոմը դարձնելով 3 ալբոմներից մեկը, որ ունեն 6 կամ ավելի թոփ 5 երգեր շքերթում։
2011 թվականի դեկտեմբերի 31-ին երգը զբաղեցրեց առաջին հորիզոնականը։ 2012-ի հունվարի 7-ի շքերթում, երբ նաև հրապարակվեց ռեմիքս տարբերակ B.o.B.-ի հետ, երգը թոփ հարյուրում հասավ երրորդ հորիզոնականին՝ դառնալով ալբոմի 7-րդ երգը, որ շքերթում ռեկորդ սահմանեցՀունվարի 14-ին երգը մնաց նույն հորիզոնականում, ինչ նախորդ շաբաթՀունվարի 21-ին երգը իջավ վեցերորդ հորիզոնական։Հունվարի 28-ին երգը մնաց նույն հորիզոնականում, ինչ նախորդ շաբաթ։ Փետրվարի 4-ին բարձրացավ 5-րդ հորիզոնական։
2012 թվականի փետրվարի 11-ին երգն իջավ իններորդ հորիզոնական, բայց կրկին մնաց թոփ տասում։ 2012 թվականի փետրվարի 18-ին երգն իջավ 14-րդ հորիզոնական՝ լքելով թոփ տասը։ Վերջապես, երգը հաջորդ շաբաթ 21-րդն էր։ Մինչ 2015 թվականի հունվարը երգը վաճառել է ավելի քան 2 750 000 կրկնօրինակ միայն ԱՄՆ-ում։ Երգը Ավստրալիայի շքերթներում հայտնվեց հոկտեմբերի 10-ին 2011 թվականին։ Նոր Զելանդիայում առաջին անգամ հայտնվեց 40-րդ հորիզոնականով և հասավ 12-րդին։ Նոր Զելանդիայի Recording Industry Association-ը գնահատեց այն որպես ոսկե՝ 7500 օրինակ վաճառելուց հետո։


== Երգացանկ ==


== Հիթ-շքերթներ և հավաստագրումներ ==


== Ծանոթագրություններ ==